ai4bharat/Pralekha huggingface dataset:
நித்தி ஆயோக்
நித்தி ஆயோகின் ஃபின்டெக் ஓபன் உச்சிமாநாட்டை மத்திய அமைச்சர் அஸ்வினி வைஷ்ணவ் தொடங்கி வைத்தார்
ஃபின்டெக்  முக்கியத்துவத்தை வெளிப்படுத்தும் முயற்சியாக ஃபோன்பே, ஏடபிள்யூஎஸ், இஒய் ஆகியவற்றுடன் இணைந்து பிப்ரவரி 7 முதல் 28 வரை 3 வார கால இணையவழியிலான ‘ஃபின்டெக் ஓபன்’ உச்சி மாநாட்டிற்கு நித்தி ஆயோக் ஏற்பாடு செய்துள்ளது. இந்த மாநாட்டை மத்திய ரயில்வே, தகவல் தொடர்பு, மின்னணு மற்றும் தகவல் தொழில்நுட்ப அமைச்சர் அஸ்வினி வைஷ்ணவ், நித்தி ஆயோகின் துணைத் தலைவர் டாக்டர் ராஜீவ் குமார் முன்னிலையில் இன்று தொடங்கிவைத்தார்.
இந்த நிகழ்ச்சியில் பேசிய அமைச்சர் திரு அஸ்வினி வைஷ்ணவ், மாண்புமிகு பிரதமர் திரு நரேந்திர மோடி தலைமையின் கீழ், கோவின், யுபிஐ போன்ற சுகாதாரம், பொருள் போக்குவரத்து, இதர துறைகளுக்கான இணையதளங்களை உருவாக்குவதில் நாங்கள் நம்பிக்கை கொண்டுள்ளோம். அரசு முதலீட்டைப் பயன்படுத்தி பொதுவான இணைய தளங்கள் உருவாக்கப்படும் போது ஏராளமான தனியார் நிறுவனங்களும், புதிய தொழில்களும், புதிய தீர்வுகளை உருவாக்குவதில் இணைய முடியும் என்றார். உதாரணமாக இன்று 270 வங்கிகள் யுபிஐ-யுடன் இணைக்கப்பட்டுள்ளன. பல தொழில் நிறுவனங்களும், புதிய தொழில்களும் இணைய தளங்களை உருவாக்கியிருப்பது நாட்டின் ஃபின்டெக் ஏற்பு விகிதத்தை அதிகரிக்க உதவி செய்துள்ளது. அதாவது உலகளவில் இந்தியா அதிகபட்ச அளவாக 87 சதவீதம் பயன்பாட்டைக் கொண்டுள்ளது.
நித்தி ஆயோகின் துணைத் தலைவர் டாக்டர் ராஜீவ் குமார் பேசுகையில், இந்தியாவில் டிஜிட்டல் மயம் அதிகரித்திருப்பது நிதிச் சேவைகளை மக்கள் அதிக அளவிலும், எளிதாகவும் பெறுவதற்கு சான்றாக உள்ளது. இது வாடிக்கையாளர்களின் நிதி சார்ந்த நடத்தையில் மாற்றத்தை ஏற்படுத்தி ரொக்கம் என்பதிலிருந்து இ-வேலட், யுபிஐ என்பதற்கு மாற செய்துள்ளது என்றார்.
இணையவழியில் நடைபெறும் இந்த உச்சி மாநாட்டின் கருத்தரங்குகளில் நித்தி ஆயோகின் தலைமை நிர்வாகி அமிதாப் காந்த் மற்றும் நந்தன் நீல்கேனி, குணால் ஷா, யஷீஷ் தாஹியா, அனுஜ் குலாதி, வருண்துவா, நித்தின் காமத், உள்ளிட்ட பெரு நிறுவனங்களின் தலைமை நிர்வாகிகள் உரையாற்ற உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796154
சிறப்பு சேவைகள் மற்றும் கட்டுரைகள்
சாகர் பரிக்ரமா திட்டம் ஆறாம் கட்டம்
மத்திய மீன்வளத்துறை, கால்நடை வளர்ப்பு மற்றும் பால்வளத்துறை அமைச்சகம், சுதந்திரத்தின் அமிர்த பெருவிழாவை முன்னிட்டு ‘சாகர் பரிக்ரமா’ திட்டத்தை அறிமுகப்படுத்தியது. சாகர் பரிக்ரமாவின் ஆறாம் கட்டம் அந்தமான் & நிக்கோபார் தீவுகளில் உள்ள ராஜீவ் காந்தி மீன்வளர்ப்பு மையத்திலிருந்து தொடங்கியது.
சாகர் பரிக்ரமாவின் ஆறாம் கட்டத்தை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா கோடியாகாட்டில் தொடங்கி வைத்தார். அந்தமான் நிக்கோபார் யூனியன் பிரதேச நிர்வாகம், மத்திய அரசின் மீன்வளத் துறை, தேசிய மீன்வள மேம்பாட்டு வாரியம், மீன்வளர்ப்புக்கான ராஜீவ் காந்தி மையம்,  மற்றும் கடல்சார் பொருட்களின் ஏற்றுமதி மேம்பாட்டு ஆணையம் , இந்தியக் கடலோரக் காவல்படை, இந்திய மீன்வள ஆய்வு நிறுவனம் மற்றும் மீனவர்களின் பிரதிநிதிகள் இந்நிகழ்ச்சி பங்கேற்றனர். இந்நிகழ்ச்சியில் கலந்து கொண்ட மீனவர்கள் மத்திய அமைச்சர் திரு.பர்ஷோத்தம் ரூபாலாவுடன் கலந்துரையாடினர். அவர்கள் தங்களது பிரச்சனைகளை அவரிடம் பகிர்ந்து கொண்டனர்.
இதனைத் தொடர்ந்து, விவேகானந்தப்பூர், குட்டி அந்தமான், ஹட்பே ஆகிய இடங்களில் உள்ள மீன் இறங்குதள மையங்களுக்கு மெய்நிகர் வாயிலாக அடிக்கல் நாட்டப்பட்டது. நிகழ்ச்சியில் பேசிய மத்திய அமைச்சர் திரு. திரு.பர்ஷோத்தம் ரூபாலா, பிரதமரின் மத்ஸய சம்பதா திட்டத்தின் செயல்பாடுகள் இந்தியாவில் மீன்பிடித் துறையில் குறிப்பிடத்தக்க தாக்கத்தை ஏற்படுத்தும் என்றும், நவீன மீன்பிடித்தல் மற்றும் மீன்வளர்ப்பு முறைகளை பின்பற்றுவதன் மூலம் மீன்களின் உற்பத்தி அதிகரிக்கும் எனவும் தெரிவித்தார். இத்திட்டம், மீன் உற்பத்தி மற்றும் பதப்படுத்துதல் ஆகிய இரண்டு துறைகளிலும், வேலை வாய்ப்புகளை உருவாக்கும் என்றும் அவர் எடுத்துரைத்தார். பிரதமர் மத்ஸய சம்பதா, விவசாயிகள் கடன் அட்டை போன்ற திட்டங்கள் குறித்த விழிப்புணர்வை ஏற்படுத்த தன்னார்வலர்கள் உதவ வேண்டும் என்றும் அவர் கேட்டுக்கொண்டார்.
கிராமப்புற மக்களின் வாழ்க்கைத் தரத்தை மேம்படுத்துவதில் சாகர் பரிக்ரமா ஒரு தாக்கத்தை ஏற்படுத்தும். பிரதமர் மத்ஸ்ய சம்பதா யோஜனா , விவசாயிகள் கடன் அட்டை  போன்ற மத்திய அரசால் செயல்படுத்தப்படும் திட்டங்கள் மூலம் மீனவர்களின் பொருளாதாரத்தை மேம்படுத்துவதோடு, மீனவர்கள் சந்திக்கும் பிரச்சினைகளுக்குத் தீர்வு காணவும் சாகர் பரிக்ரமா ஆதரவளிக்கும்.
தகவல் மற்றும் ஒலிபரப்பு அமைச்சகம்
இந்தியாவின் ஜி 20 தலைமைத்துவம் குறித்த மின்நூலான "மக்கள் ஜி 20" என்ற நூலை தகவல் ஒலிபரப்பு அமைச்சக செயலாளர் திரு அபூர்வா சந்திரா வெளியிட்டார்
தகவல் ஒலிபரப்பு அமைச்சகத்தின் செயலாளர் திரு அபூர்வா சந்திரா, இந்தியாவின் ஜி 20 தலைமைத்துவம் தொடர்பான "மக்கள் ஜி 20" என்ற மின்நூலை புதுதில்லியில் இன்று வெளியிட்டார். பத்திரிகை தகவல் அலுவலகத்தின் முதன்மைத் தலைமை இயக்குநர் திரு மணீஷ் தேசாய் பத்திரிகைத் தகவல் அலுவலகத்தின் பிற மூத்த அதிகாரிகள் முன்னிலையில் இந்த நூல் வெளியிடப்பட்டது.
இந்த நூல் இந்தியாவின் ஜி 20 தலைமைத்துவத்தின் முழுமையான பயணத்தை முன்வைக்கிறது. இந்த புத்தகம் மூன்று பகுதிகளைக் கொண்டுள்ளது. முதல் பகுதி, புதுதில்லியில் செப்டம்பர் 9 மற்றும் 10-ம் தேதிகளில் நடைபெற்ற மாபெரும் ஜி 20 உச்சிமாநாட்டைப் பற்றியதாகும்.
இரண்டாவது பகுதி பல்வேறு பணிக்குழுக் கூட்டங்கள் தொடர்பான சுருக்கத் தகவல்களையும், இந்தியா தலைமைத்துவப் பொறுப்பேற்றதிலிருந்து கூட்டங்கள் தொடர்பான சுருக்கமான தகவல்களையும் வழங்குகிறது.
இந்த மின்நூலின் கடைசிப் பகுதியில், இந்தியாவின் ஜி 20 தலைமைத்துவத்தை மக்கள் பங்களிப்பு கொண்ட இயக்கமாக மாற்றி நாடு முழுவதும் நடைபெற்ற நிகழ்வுகளின் புகைப்படங்களுடன் கூடிய கட்டுரைத் தொகுப்புகளை வழங்குகிறது.
பின்வரும் இணைய தள இணைப்பில் இந்த மின் நூலைப் படிக்கலாம்: https://static.pib.gov.in/WriteReadData/userfiles/People_g20_flipbook/index.html
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் மரம் வளர்ப்பைக் கண்காணிப்பதற்காக ”ஹரித் பாத்” என்ற மொபைல் செயலியை என்.ஹெச்.ஏ.ஐ அறிமுகப்படுத்தி உள்ளது; ஆர்ஓ / பிடி / நிபுணர்களுக்கு பயனாளர் ஐடி உருவாக்குவது தொடங்கப்பட்டு உள்ளது; இதுவரை செயலியைப் பயன்படுத்தி 7800 மரங்களுக்கு ஜியோ-டேக் செய்யப்பட்டு உள்ளது.
சாலைப்போக்குவரத்து மற்றும் நெடுஞ்சாலைகள் அமைச்சகத்தின் கீழ் செயல்பட்டு வரும் பொதுத்துறை நிறுவனமான இந்திய தேசிய நெடுஞ்சாலைகள் ஆணையம் , ”ஹரித் பாத்” என்ற மொபைல் செயலியை உருவாக்கியுள்ளது. அனைத்து மரம் வளர்ப்புத் திட்டங்களின் கீழ் ஒவ்வொரு மரத்திற்குமான இருப்பிடம், வளர்ச்சி, தாவர வகையின் விவரங்கள், பராமரிப்பு நடவடிக்கைகள், ஒவ்வொரு கள அலுவலகத்துக்குமான இலக்குகள் மற்றும் சாதனைகள் ஆகியவற்றைக் கண்காணிப்பதற்காக இந்தச் செயலியானது உருவாக்கப்பட்டுள்ளது. இந்தச் செயலியை இன்று மத்திய சாலைப்போக்குவரத்து மற்றும் நெடுஞ்சாலைகள் துரை அமைச்சர் திரு நிதின் கட்காரி தொடங்கி வைத்தார்.
நாட்டிற்கு 25 ஆண்டு காலம் ஆற்றிய சேவையைக் கொண்டாடும் விதமாக தேசிய நெடுஞ்சாலைகள் ஆணையம் நாடு முழுவதும் மரம் நடும் முயற்சியாக ”ஹரித் பாரத் சங்கல்ப்” என்ற திட்டத்தை அண்மையில் மேற்கொண்டுள்ளது என்று ஆணையத்தின் செய்தி அறிக்கை தெரிவிக்கிறது. சுற்றுச்சூழல் பாதுகாப்பு மற்றும் நீடித்த நிலைத்தன்மையை மேம்படுத்த வேண்டும் என்ற தனது பொறுப்புடைமையின் காரணமாக இந்த மரம் நடும் முயற்சியை ஆணையம் மேற்கொண்டுள்ளது. இந்தப் புதிய முயற்சியின் கீழ் இந்திய தேசிய நெடுஞ்சாலை ஆணையமானது 21 ஜுலை 2020 முதல் 15 ஆகஸ்ட் 2020 வரை தேசிய நெடுஞ்சாலைகளின் ஓரம் 25 நாட்களில் 25 லட்சம் மரக்கன்றுகளை நட்டுள்ளது. நடப்பு ஆண்டில் இதுவரை இந்த முயற்சியோடு சேர்த்து மொத்தமாக 35.22 லட்சம் மரக்கன்றுகள் நடப்பட்டுள்ளன.
செயலியைத் தொடங்கிய உடனேயே ஆணையமானது 150க்கும் மேலான ஆர்ஓ / பிடி / தோட்டக்கலை நிபுணர்களுக்கு பயனாளர் ஐ.டி-களை உருவாக்கும் பணியைத் தொடங்கிவிட்டது. இது தவிர சுமார் 7,800 தாவரங்கள் செயலியைப் பயன்படுத்தி ஜியோ டேக் செய்யப்பட்டுள்ளன.
2020ஆம் ஆண்டில் இந்திய தேசிய நெடுஞ்சாலை ஆணையமானது நீடித்த மரம் வளர்ப்பு முயற்சிக்கு திட்டமிட்டுள்ளது. நெடுஞ்சாலைகள் ஓரம் 72 லட்சம் மரக்கன்றுகளை நடும் இலக்கு என்பது தொலைநோக்குப் பார்வையாக உள்ளது. நெடுஞ்சாலைத் திட்டங்களை செயல்படுத்தும் போது வெட்டியே ஆக வேண்டும் என்ற நிலையில் உள்ள மரங்களை பெயர்த்தெடுத்து வேறு இடத்தில் நடும் பணிக்கு ஆணையம் முக்கியத்துவம் அளித்து வருகிறது.
மரம் நட வேண்டிய நெடுஞ்சாலை ஓரங்களை ஆணையம் அடையாளம் கண்டுள்ளதோடு இந்தச் சாலை ஓரங்களில் ஏற்கனவே நடப்பட்டுள்ள அனைத்து மரக்கன்றுகள் மற்றும் நடப்படவுள்ள மரக்கன்றுகள் குறித்த தரவுத்தொகுப்பை உருவாக்கி வருகிறது. ஹரித் பாத் மொபைல் செயலியின் அறிமுகம் என்பது நாடு முழுவதும் பசுமை நெடுஞ்சாலைகள் உருவாக்கத்திற்கு மேலும் உதவுவதாக அமையும்.
-------
(Visitor Counter : 235
சுகாதாரம் மற்றும் குடும்ப நலத்துறை அமைச்சகம்
ஒரு மாதத்துக்குப்பின், கொவிட் சிசிச்சை பெறுபவர்களின் எண்ணிக்கை 9 லட்சத்துக்கும் கீழ் குறைந்தது
இந்தியாவில் கொவிட் சிகிச்சை பெறுபவர்களின் எண்ணிக்கை தொடர்ந்து குறைந்து வருகிறது. ஒரு மாதத்துக்குப்பின், முதல் முறையாக, கொவிட் சிகிச்சை பெறுபவர்களின் எண்ணிக்கை 9 லட்சத்துக்கும் கீழ் குறைந்துள்ளது. இந்தியாவில் இன்று கொவிட் சிகிச்சை பெறுபவர்களின் எண்ணிக்கை 8.93 லட்சம். இதற்கு முன்பு கடந்த செப்டம்பர் 9ம் தேதி அன்று சிகிச்சை பெறுபவர்களின் எண்ணிக்கை 8.97 லட்சமாக இருந்தது.
தற்போது, 8,93,592 பேர், கொவிட் சிகிச்சை பெற்று வரும் நிலையில், அவர்களின் சதவீதம், மொத்த பாதிப்பில் 12.94-ஆக உள்ளது. இந்த அளவு தொடர்ந்து குறைந்து வருகிறது.
நாட்டில் கொவிட் தொற்றிலிருந்து குணமடைந்தவர்களின் மொத்த எண்ணிக்கை 59,06,069-ஆக உள்ளது. குணமடைந்தவர்களுக்கும், சிகிச்சை பெற்றவர்களுக்குமான இடைவெளி 50 லட்சத்தை தாண்டிவிட்டது.
குணமடைந்தவர்கள் எண்ணிக்கை அதிகரிப்பால், குணமடைந்தோர் வீதம் 85.52 ஆக மேலும் அதிகரித்துள்ளது. கடந்த 24 மணி நேரத்தில் 78,365 பேர் குணமடைந்து, வீடு திரும்பியுள்ளனர். அதே நேரத்தில் புதிதாக 70,496 பேருக்கு தொற்று ஏற்பட்டுள்ளது.
புதிதாக தொற்று ஏற்பட்டவர்களில் 75% பேர் மகாராஷ்டிரா, கர்நாடகா, கேரளா, ஆந்திர பிரதேசம், தமிழகம், உத்தரப் பிரதேசம், ஒடிசா, மேற்கு வங்கம் மற்றும் மத்திய பிரதேசத்தை சேர்ந்தவர்கள்.
கடந்த 24 மணி நேரத்தில் 70,496 பேருக்கு புதிதாக தொற்று ஏற்பட்டுள்ளது. 964 பேர் உயிரிழந்துள்ளனர். இவர்களில் 358 பேர் மகாராஷ்டிராவைச் சேர்ந்தவர்கள்.
பொழுது போக்கு பூங்காங்களில் மக்கள் அதிகளவில் கூடுவர் என்பதால், அங்கு கொவிட்-19 தொற்று பாதிப்பை தடுப்பதற்கான வழிகாட்டுதல் நெறிமுறைகளை மத்திய சுகாதாரத்துறை அமைச்சகம் வெளியிட்டுள்ளது. அவற்றை கீழே கண்ட இணைப்பில் பார்க்கலாம்.
https://www.mohfw.gov.in/pdf/SOPonpreventivemeasurestobefollowedinEntertainmentParksandsimilarplacestocontainspreadofCOVID19.pdfhttps://www.mohfw.gov.in/pdf/SOPonpreventivemeasurestobefollowedinEntertainmentParksandsimilarplacestocontainspreadofCOVID19.pdf
மேலும் விவரங்களுக்கு இந்த ஆங்கில செய்தியை பார்க்கவும்:
https://pib.gov.in/PressReleasePage.aspx?PRID=1662968
----
(
ஆயுஷ்
“உலக ஹோமியோபதி மாநாடு” குடியரசுத் துணைத் தலைவர் தொடங்கிவைத்தார்
குடியரசுத் துணைத் தலைவர் திரு. எம். வெங்கைய நாயுடு இரண்டுநாள் நடைபெறும் “உலக ஹோமியோபதி தின அறிவியல் மாநாட்டை” தில்லியில் இன்று தொடங்கிவைத்தார். இந்த மாநாட்டுக்கு ஆயுஷ் அமைச்சகம் ஏற்பாடு செய்துள்ளது. நிகழ்ச்சிக்கு மத்திய ஆயுஷ் துறை இணையமைச்சர்  திரு ஸ்ரீபிரசாத் யெஸ்ஸோ நாயக் தலைமை வகித்தார்.
நிகழ்ச்சியில் பேசிய குடியரசுத் தலைவர், ஹோமியோபதி மருத்துவத் துறையைச் சேர்ந்தவர்களும் விஞ்ஞானிகளும் மருத்துவ அறிவியல் துறையில் உலகில் அதிகம் பிரபலமான சிகிச்சை முறை குறித்த ஆய்வுகளை மேற்கொள்ள வேண்டும் என்று அறிவுறுத்தினார். இத்துறையில் ஈடுபட்டுள்ள விஞ்ஞானிகள் ஹோமியோபதி மருத்துவத்தில் புதிய கண்டுபிடிப்புகளையும் புதிய ஆய்வுகளையும் மேற்கொள்ள வேண்டும் என்றும் அவர் கேட்டுக் கொண்டார்.
தரமான மூலப் பொருள்களுடன் உருவாக்கப்படுவதை உறுதி செய்யும் ஹோமியோபதி மருந்துகளுக்கு காப்புரிமை பெறுவதற்காக ஹோமியோபதி ஆய்வுக்கான மத்திய கவுன்சில்  அமைப்பைச் சார்ந்த விஞ்ஞானிகள் மும்பையில் உள்ள இந்தியத் தொழில்நுட்பக் கல்விக் கழகத்தைச்  சார்ந்த விஞ்ஞானிகளுடன் இணைந்து பணியாற்றுவதைக் குடியரசுத் துணைத் தலைவர் பாராட்டினார்.
ஹோமியோபதி மருத்துவத்தின் நம்பகத் தன்மைக்கு மேலும் வலுவூட்டும் விதத்தில் ஆய்வாளர்கள் மேலும் செயல்படவேண்டும் என்று வலியுறுத்திய குடியரசுத் துணைத் தலைவர் அதன் மூலம் ஹோமியோபதி மருத்துவம் புதிய உயரத்தை எட்டும் என்றார்.
தேசம் ஆரோக்கியமாக இருக்க வேண்டும் என்றும் குடியரசுத் துணைத் தலைவர் வலியுறுத்தினார். “வளமான தேசமாக  இருப்பதை விட வலிமையான தேசமாக  இருப்பதே மிகவும் முக்கியம்” என்று திரு. வெங்கைய நாயுடு வலியுறுத்தினார்.
ஹோமியோபதி மருத்துவத் துறையில் ஆய்வு நடத்தி பங்களிப்பு செலுத்தியவர்களைப் பாராட்டி ஊக்குவிக்கும் வகையில் ஹோமியோபதி ஆய்வு மத்திய கவுன்சில்  விருதுகளைக் குடியரசுத் துணைத் தலைவர் வழங்கினார்.
ஹோமியோபதி ஆய்வு மத்திய கவுன்சில்  40 ஆண்டுகளை நிறைவு செய்யும் விதத்தில் இணையவழி கருத்தரங்கத் தொடரை  திரு. எம். வெங்கைய நாயுடு தொடங்கிவைத்தார். இது மைன்ட் டெக்னாலஜிஸ் பிரைவேட் லிமிடெட் நிறுவனத்துடன் இணைந்து உருவாக்கப்பட்டது. அத்துடன் இந்த மாநாடு உலகளாவியதாக அமையும் வகையில் ‘WHD CCRH App’ என்ற செயலியும் தொடங்கப்பட்டது.
(Visitor Counter : 164
ரெயில்வே அமைச்சகம்
2020-இல் அதிக அளவில் சரக்கை இந்திய ரயில்வே கையாண்டது, கடந்த வருடத்துடன் ஒப்பிடும் போது இந்த வருடம் நவம்பரில் 9% அதிகம்
2020 ஆம் ஆண்டு நவம்பர் மாதத்திற்கான சரக்கு கையாள்வதின் அளவு மற்றும் போக்குவரத்தில் இந்திய ரயில்வே துறை தொடர்ந்து உச்சத்தைத் தக்க வைத்துக் கொண்டுள்ளது.
கடந்த ஆண்டின் இதே காலத்தை விட கூடுதலான சரக்கின் அளவு மற்றும் போக்குவரத்தை இந்திய ரயில்வே ஈட்டியுள்ளது.
2020 நவம்பரில் இந்திய ரயில்வே 109.68 மில்லியன் டன் அளவிற்கு சரக்குகளைக் கையாண்டுள்ளது. இது கடந்த ஆண்டு இதே காலத்தை விட 9 சதவீதம் அதிகமாகும்.
சரக்குப் போக்குவரத்தின் மூலமாக நவம்பர் மாதம் ரூபாய் 10657.66 கோடியை ஈட்டியுள்ளது. இது கடந்த ஆண்டை விட 4 சதவீதம் அதிகமாகும்.
ரயில்வே சரக்கு போக்குவரத்தை ஈர்க்கும் வகையில் பல்வேறு சிறப்புச் சலுகைகள் வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1677374
-----
(Visitor Counter : 151
ஆயுஷ்
கொவிட்-19 பராமரிப்பிற்கான 20 மருத்துவ தாவரங்கள் குறித்த மின்-புத்தகத்தை கிரண் ரிஜிஜூ வெளியிட்டார்
கொவிட்-19 பராமரிப்பிற்கான 20 மருத்துவ தாவரங்கள் குறித்த மின்-புத்தகத்தை ஆயுஷ் இணை அமைச்சர்  திரு கிரண் ரிஜிஜூ இன்று வெளியிட்டார்.
முக்கிய மருத்துவ தாவரங்கள் மற்றும் அவற்றின் குணங்கள் குறித்து எடுத்துரைப்பதற்காக “20201-ம் ஆண்டில் கொவிட்-19 பராமரிப்பிற்கான 20 மருத்துவ தாவரங்கள்” எனும் தலைப்பிலான இந்த மின்-புத்தகத்தை தேசிய மருத்துவ தாவரங்கள் வாரியம் தயாரித்துள்ளது.
காய்ச்சல், இருமல், சளி, உடல் பலவீனம் மற்றும் வலி ஆகியவற்றுக்காக இப்புத்தகத்தில் குறிப்பிடப்பட்டுள்ள மூலிகைகளை பயன்படுத்தலாம். அவற்றின் உயிரியல் பெயர்கள், உள்ளுர் பெயர்கள், அவற்றில் உள்ள ரசாயன பொருட்கள், மருத்துவ குணங்கள் உள்ளிட்ட முக்கிய தகவல்களை இந்த மின்-புத்தகம் பதிவு செய்துள்லது.
இதன் மூலம் மருத்துவ தாவரங்களின் முக்கியத்துவம் மற்றும் வகைகள் குறித்த விழிப்புணர்வும், அறிவும் மக்களுக்கு கிடைப்பதோடு, கொவிட்-19 தடுப்பு, மேலாண்மை மற்றும் பராமரிப்பில் அவற்றை எவ்வாறு பயன்படுத்தலாம் என்பதையும் தெரிந்து கொள்ளலாம்.
புத்தகத்தை வெளியிட்டு பேசிய திரு கிரண் ரிஜிஜூ, மருத்துவ தாவரங்களை நாடு முழுவதும் விளைவிக்கவும், பாதுகாக்கவும் தேசிய மருத்துவ தாவரங்கள் வாரியம் முன்வர வேண்டும் என்று வலியுறுத்தினார்.
நிகழ்ச்சியில் பேசிய ஆயுஷ் செயலாளர் மருத்துவர் திரு ராஜேஷ் கொட்டேச்சா, மருத்துவ தாவரங்களின் சாகுபடி, பாதுகாப்பு மற்றும் சந்தைப்படுத்துதலில் தேசிய மருத்துவ தாவரங்கள் வாரியம் செய்து வரும் பணிகளை பாராட்டினார்.
மூலிகை மருந்துகளின் பயன்பாடு குறித்து மக்களிடம் விழிப்புணர்வை ஏற்படுத்த வேண்டியதன் அவசியத்தை தேசிய மருத்துவ தாவரங்கள் வாரியத்தின் தலைமை செயல் அலுவலர் டாக்டர் ஜே எல் என் சாஸ்திரி வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725423
பாதுகாப்பு அமைச்சகம்
ஏ.வி.எஸ்.எம்., என்.எம். வைஸ் அட்மிரல் தினேஷ் கே திரிபாதி,கடற்படை இயக்கங்களின் தலைமை இயக்குனராக  பொறுப்பெற்றுள்ளார்
ஏ.வி.எஸ்.எம்., என்.எம். வைஸ் அட்மிரல் தினேஷ் கே திரிபாதி இன்று 13 ஆகஸ்ட் 20 அன்று கடற்படை இயக்க தலைமை இயக்குநராகப் பொறுப்பேற்றுள்ளார் . அவர், கடக்வாஸ்லா தேசிய பாதுகாப்பு அகாடமியின் பழைய மாணவராவார். ஜூலை 01, 1985 அன்று அவர் கடற்படையில் நியமிக்கப்பட்டார்.
கொடி அதிகாரியான அவர், தகவல் தொடர்பு மற்றும் மின்னணு போரில் நிபுணராவார். மேலும், கடற்படையின் முன்னணி போர்க்கப்பல்களில் சிக்னல் தகவல் தொடர்பு அதிகாரியாகவும் மற்றும் மின்னணு போர் அதிகாரியாகவும் பணியாற்றியுள்ளார். இதன் பின்னர், ஐ.என்.எஸ் மும்பையின் வழிகாட்டுதலுடனான ஏவுகணைகளை அழிக்கும் செயல் அதிகாரியாகவும் மற்றும் முதன்மை போர் அதிகாரியாகவும் பணிபுரிந்துள்ளார்.
வெலிங்டனில் உள்ள பாதுகாப்பு சேவைகள் பணியாளர் கல்லூரியின் பட்டதாரியான அவருக்கு திம்மையா பதக்கம் வழங்கப்பட்டது. வைஸ் அட்மிரல் தினேஷ் கே திரிபாதி 2007-08 ஆம் ஆண்டில் அமெரிக்காவின் நியூபோர்ட் ரோட் தீவின் கடற்படை போர் கல்லூரியில் கடற்படை உயர் கட்டளை பாடதிட்டத்தை கற்றவர் மற்றும் கடற்படை கட்டளை கல்லூரியில் பயின்றவர். அங்கு அவர் கவுரவமிக்க ராபர்ட் இ பேட்மேன் சர்வதேசப் பரிசை வென்றார்.
ஐ.என்.எஸ் வினாஷ், ஐ.என்.எஸ் கிர்ச் மற்றும் ஐ.என்.எஸ் திரிசூல் ஆகியவற்றில் கமான்டராக இருந்துள்ளார். மேலும், மும்பையில் உள்ள மேற்கு கடற்படையின் கடற்படை செயல்பாட்டு அலுவலர், கேப்டன்  சி.எம்.டி.இ , கடற்படை திட்டங்கள் முதன்மை இயக்குநர், மற்றும் கடற்படை தலைமையகத்தில் கடற்படை ஊழியர்கள். உதவி முதன்மை அதிகாரி உள்ளிட்ட பல்வேறு முக்கிய செயல்பாடுகள், பணியாளர் பதவிகளை வகித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
உள்நாட்டு தேவையை பூர்த்தி செய்ய போதுமான உணவு தானிய இருப்பு நாட்டில் உள்ளது: மத்திய அரசு கோதுமை, ஆட்டா மற்றும் அரிசி விலைகள் கட்டுக்குள் உள்ளது
கோதுமை மற்றும் அரிசியின் சில்லறை மற்றும் மொத்த விற்பனை விலைகள் குறைந்துள்ளது. கோதுமை ஆட்டா விலை கடந்த வாரத்தில் நிலையானதாக இருந்தது.
கடந்த இரண்டு ஆண்டுகளில் கோதுமை மற்றும் அரிசியின் விலைகள் தொடர்புடைய ஆண்டுகளில் குறைந்தபட்ச ஆதரவு விலை அதிகரிப்புக்கு ஏற்ப அதிகமாகவோ அல்லது குறைவாகவோ இருந்துள்ளது. 2021-22 ஆம் ஆண்டில் விலைகள் ஒப்பீட்டளவில் குறைவாகவே இருந்தன, ஏனெனில் விலைகளைக் கட்டுப்படுத்த ஓஎம்எஸ்எஸ் எனப்படும் வெளிச்சந்தை விற்பனை திட்டத்தின் மூலம் சுமார் 80 லட்சம் மெட்ரிக் டன் உணவு தானியங்கள் வெளிச்சந்தையில் ஏற்றப்பட்டன.
கோதுமை, அரிசி உள்ளிட்ட அத்தியாவசியப் பொருட்களின் விலை நிலவரத்தை இந்திய அரசு தொடர்ந்து கண்காணித்து, தேவையான திருத்த நடவடிக்கைகளை மேற்கொண்டு வருகிறது.
முன்னோடியில்லாத புவி-அரசியல் சூழ்நிலையின் காரணமாக, கொள்முதல் குறைவாகவே இருந்தது, எனவே, இந்திய அரசு ஓஎம்எஸ்எஸ் சந்தையில் இதுவரை தலையிடவில்லை. இருப்பினும், அரசு இந்திய விலை சூழ்நிலையை நன்கு அறிந்திருப்பதுடன் வாராந்திர அடிப்படையில் தொடர்ந்து கண்காணிக்கிறது. அரசு மேலும் விலைவாசி உயர்வைத் தவிர்க்க முனைப்பான நடவடிக்கைகளை எடுத்துள்ளது. 13.05.2022 முதல் கோதுமைக்கும், 08.05.2022 முதல் அரிசிக்கும் ஏற்றுமதி கட்டுப்பாடுகள் விதிக்கப்பட்டன. அதன்பிறகு, கோதுமை மற்றும் அரிசியின் விலையில் உடனடி கட்டுப்பாடு ஏற்பட்டது.
விலைகளைக் கட்டுப்படுத்தவும், சமூகத்தின் பாதிக்கப்படக்கூடிய பிரிவினருக்கு எந்தவிதமான சிரமங்களையும் தவிர்க்கும் பொருட்டு, இந்திய அரசு பிரதமரின் ஏழைகள் நல உணவுத் திட்டத்தை மேலும் மூன்று மாதங்களுக்கு டிசம்பர் 2022 வரை நீட்டித்துள்ளது. நாட்டின் ஏழைகள் வரவிருக்கும் பண்டிகைக் காலங்களில் எந்தவிதமான கஷ்டத்தையும் சந்திக்காமல், சந்தையின் பாதகமான நிலையிலிருந்து அவர்களைத் தடுக்க வேண்டும்.
தேசிய உணவுப் பாதுகாப்புச் சட்டத்தின்படி கூடுதல் தேவைகளைப் பூர்த்தி செய்ய போதுமான உணவு தானியங்களின் இருப்பு மத்திய தொகுப்பில் இருப்பதையும், விலைகள் கட்டுக்குள் இருப்பதையும் இந்திய அரசு உறுதி செய்துள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பசுமை விரைவுச் சாலைகளுக்கு இலக்கு
கிரீன்ஃபீல்ட் எனப்படும் பசுமைத் திட்டங்களின் கீழ் சாலைகளை நிர்மாணிப்பதன் நோக்கம் ஒட்டுமொத்த பொருளாதாரத்தை மேம்படுத்துவதாகும். அதே நேரத்தில் போக்குவரத்து தேவைகளை மிகவும் திறமையான முறையில் பூர்த்தி செய்வது, முக்கிய பொருளாதார மையங்களுக்கு இடையில் மிகவும் திறன் வாய்ந்த இணைப்பை வழங்குவது, பாதுகாப்பான சாலைகள் போன்றவையும் இதன் இலக்குகளாகும்.
நாட்டில் மொத்தம் 9860 கிலோ மீட்டர் நீளமுள்ள 27 பசுமை  வழித்தடங்கள் அமைக்கத் திட்டமிடப்பட்டுள்ளன. கிரீன்ஃபீல்ட் அதிவேக நெடுஞ்சாலைகள் உள்ளிட்ட தேசிய நெடுஞ்சாலைகள் மேம்பாடு மற்றும் கட்டுமானப் பணிகளைச் சாலைப் போக்குவரத்து அமைச்சகம் தொடர்ந்து மேற்கொள்கிறது.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.90 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 10,889 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 946 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,04,329 என அதிகரித்துள்ளது.
கடந்த 24 மணி நேரத்தில் 796 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.20 சதவீதம் ஆகும்
வாராந்திர பாதிப்பு விகிதம் 0.24 சதவீதம் ஆகும்
இதுவரை மொத்தம் 79.45 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,60,251 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815840
தொழிலாளர் மற்றும் வேலைவாய்ப்பு அமைச்சகம்
ஆகஸ்ட் 2023 இல் என்.சி.எஸ்ஸில் உள்ள காலியிடங்கள் பெருமளவு அதிகரிப்பு
மத்திய அரசின் தொழிலாளர் மற்றும் வேலைவாய்ப்பு அமைச்சகத்தின்  தேசிய தொழில் சேவை  வலைத்தளம் 28 ஆகஸ்ட் 2023 அன்று ஒரு மில்லியனுக்கும் அதிகமான காலியிடங்களை பதிவு செய்துள்ளது. இந்த காலியிடங்கள் பொதுத்துறை மற்றும் தனியார் துறையில் உள்ள பல்வேறு முதலாளிகளால் என்.சி.எஸ் போர்ட்டலில் தெரிவிக்கப்பட்டுள்ளன, இதனால் அவை அதிகளவில் ஆட்களை சேர்க்க திறந்துள்ளன. என்.சி.எஸ் போர்ட்டலில் உள்ள காலியிடங்கள் போர்ட்டலில் முதலாளிகளால் நேரடியாக அறிக்கையிடுவதன் மூலமும், பல்வேறு தனியார் வேலைவாய்ப்பு போர்ட்டல்களுடன் ஏபிஐ ஒருங்கிணைப்பதன் மூலமும் திரட்டப்படுகின்றன.
செயலில் உள்ள ஒரு மில்லியன் காலியிடங்களில், மூன்றில் ஒரு பங்கு காலியிடங்கள் புதியவர்களைத் தேர்ந்தெடுப்பதற்காக அறிவிக்கப்படுகின்றன, இது பல இளம் வேட்பாளர்கள் தங்கள் கல்விக்குப் பிறகு வேலை வாய்ப்பைப் பெற உதவும். என்.சி.எஸ்ஸில் பதிவு செய்யப்பட்ட கணிசமான எண்ணிக்கையிலான காலியிடங்கள் தொழில்நுட்ப ஆதரவு நிர்வாகிகள், விற்பனை நிர்வாகிகள், டேட்டா என்ட்ரி ஆபரேட்டர்கள், லாஜிஸ்டிக்ஸ் நிர்வாகிகள், மென்பொருள் பொறியாளர்கள், பராமரிப்பு பொறியாளர் போன்ற வேலைகளுடன் தொடர்புடையவை.
என்.சி.எஸ்ஸில் காலியிடங்கள் பல்வேறு துறைகளில் பரவியுள்ளன, இது நாட்டில் அனைத்து துறைகளிலும் வேலை வாய்ப்புகளை அதிகரிப்பதைக் குறிக்கிறது. நிதி மற்றும் காப்புறுதித் துறையில் 51% மற்றும் போக்குவரத்து மற்றும் சேமிப்பகத் துறையில் 13% காலியிடங்கள் பதிவாகியுள்ளன. செயல்பாடுகள் மற்றும் ஆதரவு, ஐடி & கம்யூனிகேஷன், உற்பத்தி போன்ற பிற துறைகள் ஒட்டுமொத்தமாக காலியிடங்களில் சுமார் 12% பங்களித்துள்ளன, மேலும் 2023 ஜூன்-ஆகஸ்ட் மாதங்களில் காலியிடங்களின் அதிகரிப்பையும் பதிவு செய்துள்ளன. வரவிருக்கும் பண்டிகை காலங்களில் எதிர்பார்க்கப்படும் தேவையுடன் வேலை வாய்ப்புகளின் வளர்ச்சி அதிகரிக்கக்கூடும், இது என்.சி.எஸ் போர்ட்டலில் செயலில் உள்ள காலியிடங்களை அதன் புதிய உச்சத்திற்கு கொண்டு செல்லும்.
மொத்த செயலில் உள்ள காலியிடங்களில், 38% காலியிடங்கள் அகில இந்திய அடிப்படையில் வேட்பாளர்களைத் தேர்ந்தெடுப்பதற்காகவும், 18% காலியிடங்கள் பல மாநிலங்களில் தேவைக்காகவும் நியமிக்கப்பட்டன. மீதமுள்ள காலியிடங்கள் மாநிலத் தேவைக்கானவை.
என்.சி.எஸ் போர்ட்டலில் 1.5 மில்லியனுக்கும் அதிகமான முதலாளிகளைப் பதிவு செய்த மற்றொரு மைல்கல்லையும் என்.சி.எஸ் எட்டியுள்ளது. பெரும்பாலான முதலாளிகள்  சேவை நடவடிக்கைகளைச் சேர்ந்தவர்கள், அதைத் தொடர்ந்து உற்பத்தித் துறை .
வேலை தேடுபவர்களுக்கு வேலை தேடல் மற்றும் பொருத்தம், தொழில் ஆலோசனை, தொழில் வழிகாட்டுதல், திறன் மேம்பாட்டு படிப்புகள் பற்றிய தகவல்கள் போன்ற பல்வேறு தொழில் தொடர்பான தகவல்களை வழங்குவதற்கும், தேவையான திறன்களுடன் சரியான வேட்பாளர்களைக் கண்டுபிடிப்பதில் முதலாளிகளுக்கு சேவை செய்வதற்கும் என்.சி.எஸ் பாடுபடுகிறது.
PRID=1953024
சிறுபான்மையினர் நலன் அமைச்சகம்
சிறுபான்மையின நலத்துறை அமைச்சகத்தை மத்திய அரசு நீக்க உள்ளது என்ற தகவல் தவறானது மற்றும் உண்மைக்கு புறம்பானது
சிறுபான்மையின நலத்துறை அமைச்சகத்தை மத்திய அரசு நீக்க உள்ளது என்று சில ஊடகங்களில் வெளியான தகவல் தவறானது. இது முற்றிலும் உண்மைக்கு புறம்பானது.
சிறுபான்மையின நலத்துறை அமைச்சகத்தை மத்திய அரசு நீக்கிவிட்டு அதனை மத்திய சமூக நீதி மற்றும் அதிகாரமளித்தல் துறை அமைச்சகத்துடன் இணைக்கப் போகிறது என்று டெக்கான் ஹெரால்டு பத்திரிகையில் செய்தி வெளியானது.
இது தவறான தகவல்
ரெயில்வே அமைச்சகம்
ரயில் பெட்டிகளில் ஒரு லட்சத்து 25 ஆயிரம் உயிரி கழிவறைகள் பொருத்தப்படுள்ளன
பசுமை இந்தியாவுக்கு பசுமை ரயில்கள்
2011 ஜனவரியில் குவாலியர்-வாரணாசி புந்தேல்கண்ட் எக்ஸ்பிரஸ் ரயிலில் 57 உயிரிக் கழிவறைகள் அறிமுகம் செய்யப்பட்ட தொடக்கத்திற்குப் பின்னர், 2018 மார்ச் மாதம்வரை ரயில் பெட்டிகளில் இந்திய ரயில்வேக்கள், 1,25,000 உயிரிக் கழிவறைகளை பொருத்தியுள்ளது. இது இந்திய ரயில்வேக்களின் மொத்த ரயில் பெட்டிகளில் 60 சதவீதம் அளவாகும். 2017-18ல் மிக அதிகபட்சமாக, அதாவது; நிர்ணயிக்கப்பட்ட இலக்கான 40,000 உயிரிக் கழிவறைகளுக்கு 40 சதவீதம் கூடுதலான அளவில் இந்திய ரயில்வே அவற்றை பொருத்தியுள்ளது. இது, 2016-17ல் பொருத்தப்பட்ட 34,134 உயிரிக் கழிவறைகளைவிட 64 சதவீதம் கூடுதலாகும்.
இந்திய ரயில்வேக்களில் உள்ள உயிரி கழிவறைத் திட்டம் புதுமையான உள்நாட்டிலேயே தயாரிக்கப்பட்ட தொழில்நுட்பத்தைக் கொண்டதாகும். இந்த தொழில்நுட்பம் உலகின் எந்தவொரு ரயில்வே அமைப்பிலும் இல்லாத வகையில், முதலாவதான பயணப் பெட்டிகளில் மனிதக் கழிவுகளை விரைவாக மாற்றியமைக்கும் திறன் கொண்ட ஒன்றாகும். சிறுநீர் கழிப்பிடங்களின் கீழ்ப்பகுதியில் உயிரிக் கழிவறைகள் பொருத்தப்படுகின்றன. இவற்றினுள் சேரும் மனிதக் கழிவுகள் அனிரோபிக் பாக்டீரியா தொகுதியினால் தண்ணீராகவும், சிறுஅளவு உயிரி வாயுவாகவும் பகுக்கப்படுகிறது. இந்த வாயு வெளிக்காற்றில் கலந்து வெளியேறுகிறது. கழிவுத் தண்ணீர் உரிய அளவு குளோரின் சேர்க்கப்பட்டு, ரயில்பாதையில் வெளியேற்றப்படுகிறது. இதனால் மனிதக் கழிவு, ரயில் பாதைகளின்மீது விழுவது தடுக்கப்படுகிறது. இதனையடுத்து, நடைமேடைகளில் தூய்மையும், சுகாதாரமும் மேம்பாடு அடைகிறது. ரயில்ப் பாதை, ரயில் பெட்டி பராமரிப்புப் பணியாளர்கள் தங்கள் கடமைகளை மேலும் சிறப்பாகச் செய்ய உதவுகிறது. மாண்புமிகு இந்தியப் பிரதமர் தொடங்கிய தூய்மை இந்தியா இயக்கத்துடன், உயிரி கழிப்பறைத் திட்டம் நன்கு இணைந்து செயல்படுகிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 84